# Χανς Μπέτε

| Χανς Μπέτε |
| --- |
|  |
| Γενικές πληροφορίες |
| Όνομα στη μητρική γλώσσα | Hans Albrecht Bethe (Γερμανικά)  |
| Γέννηση | 2  Ιουλίου 1906 Στρασβούργο |
| Θάνατος | 6  Μαρτίου 2005 Ιθάκα |
| Τόπος ταφής | Pleasant Grove Cemetery |
| Εθνικότητα | Εβραίοι |
| Χώρα πολιτογράφησης | Γερμανικό Ράιχ Ηνωμένες Πολιτείες Αμερικής (από 1941) |
| Θρησκεία | αθεϊσμός |
| Εκπαίδευση και γλώσσες |
| Ομιλούμενες γλώσσες | Αγγλικά Γερμανικά |
| Εκπαίδευση | διδακτορικό δίπλωμα |
| Σπουδές | Πανεπιστήμιο του Μονάχου (1926–1928) Πανεπιστήμιο Γκαίτε της Φραγκφούρτης (1924–1926) Πανεπιστήμιο του Κέιμπριτζ (1929–1930) Πανεπιστήμιο Σαπιέντσα Ρώμης (1930–1931) Goethe-Gymnasium |
| Πληροφορίες ασχολίας |
| Ιδιότητα | φυσικός διδάσκων πανεπιστημίου επιστήμονας πυρηνικής φυσικής επιστήμονας |
| Εργοδότης | Πανεπιστήμιο του Τύμπιγκεν (1931–1933) Πανεπιστήμιο Κορνέλ (1933–1975) Σχέδιο Μανχάταν (από 1943) |
| Αξιοσημείωτο έργο | Bethe ansatz, Bethe lattice, Bethe formula, Bethe-Slater curve, Bethe strings, Bethe–Feynman formula, "Bethe-Tait" accident, Mott–Bethe formula d:Q1672073 |
| Οικογένεια |
| Σύζυγος | Rose Ewald |
| Γονείς | Άλμπρεχτ Μπέτε |
| Συγγενείς | Paul Peter Ewald (πεθερός) |
| Αξιώματα και βραβεύσεις |
| Αξίωμα | πρόεδρος (1955) |
| Βραβεύσεις | Τάγμα της Αξίας για τις Τέχνες και Επιστήμες διεθνές χρυσό μετάλλιο Νιλς Μπορ (1976) Βραβείο Νόμπελ Φυσικής (1967) μετάλλιο Μαξ Πλανκ (1955) Χρυσό μετάλλιο Λομονόσοφ (1989) Rumford Prize (1963) μετάλλιο Χένρυ Ντρέιπερ (1948) μετάλλιο Φράνκλιν (1959) Μετάλλιο Μπρους (2001) μετάλλιο Έρστεντ (1993) Μετάλλιο Όσκαρ Κλάιν (1990) Μετάλλιο Έντινκτον (1961) Εθνικό Μετάλλιο των Επιστημών (1975) Leo Szilard Lectureship Award (1981) Albert Einstein Peace Prize (1992) συνεργάτης της Αμερικανικής Εταιρείας Φυσικής Μπεϊκεριανή Διάλεξη (1993) βραβείο Ενρίκο Φέρμι (1961) μέλος στην Αμερικανική Ακαδημία Τεχνών και Επιστημών αλλοδαπό μέλος της Βασιλικής Εταιρείας του Λονδίνου (1957) Μέλος της Εθνικής Ακαδημίας Επιστημών των Ηνωμένων Πολιτειών (1957) Royal Society Bakerian Medal d:Q134613391 (2004) |
| Υπογραφή |
|  |
|  Σχετικά πολυμέσα |
|

Ο **Χάνς Άλμπρεχτ Μπέτε** (*Hans Albrecht Bethe*, 2 Ιουλίου 1906 – 6 Μαρτίου 2005) ήταν Γερμανός πυρηνικός φυσικός ο οποίος είχε σημαντική συνεισφορά στους τομείς της αστροφυσικής, της κβαντικής ηλεκτροδυναμικής και της φυσικής στερεάς κατάστασης και επιπλέον κέρδισε το 1967 το Νόμπελ Φυσικής για το έργο του πάνω στην αστρική νουκλεοσύνθεση.

## Βιογραφία

Ο Μπέτε γεννήθηκε στις 2 Ιουλίου του 1906 στο Στρασβούργο. Στο μεγαλύτερο μέρος της καριέρας του ο Μπέτε ήταν καθηγητής στο Πανεπιστήμιο Κορνέλ. Κατά την διάρκεια του Δευτέρου Παγκοσμίου Πολέμου ήταν επικεφαλής του Θεωρητικού Τμήματος του μυστικού εργαστηρίου του Λος Άλαμος στο οποίο αναπτύχθηκαν οι πρώτες ατομικές βόμβες. Διαδραμάτισε κομβικό ρόλο στον υπολογισμό της κρίσιμης μάζας των ατομικών όπλων και στην ανάπτυξη της θεωρίας πίσω από τους τύπους βομβών που χρησιμοποιήθηκαν στη δοκιμή Trinity και τον πυρηνικό βομβαρδισμό του Ναγκασάκι τον Αύγουστο του 1945.

Μεταπολεμικά διαδραμάτισε σημαντικό ρόλο στην ανάπτυξη και της βόμβας υδρογόνου, αν και αρχικά ενεπλάκη στο σχετικό πρόγραμμα για να αποδείξει ότι ήταν αδύνατo να φτιαχτεί. Αργότερα προσπάθησε να πιέσει μαζί με τον Άλμπερτ Αϊνστάιν και άλλους εξέχοντες επιστήμονες για τον τερματισμό των πυρηνικών δοκιμών και του ανταγωνισμού στα πυρηνικά όπλα ανάμεσα στις ΗΠΑ και την ΕΣΣΔ. Συνέβαλε στο να πεισθούν οι κυβερνήσεις Κένεντι και Νίξον να υπογράψουν με την ΕΣΣΔ την Συνθήκη Μερικής Απαγόρευσης των Πυρηνικών Δοκιμών (Partial Nuclear Test Ban Treaty, 1963) και την Συνθήκη Μείωσης των Αντιβαλλιστικών Όπλων (Anti-Ballistic Missile Treaty, 1972) αντίστοιχα. Δεν έπαψε ποτέ να είναι ενεργός ερευνητής και συνέχισε να δημοσιεύει ακόμη και όταν ξεπέρασε την ηλικία των ενενήντα ετών, γεγονός που τον κάνει ένα από τους ελάχιστους επιστήμονες που δημοσίευσαν τουλάχιστον μία σημαντική επιστημονική εργασία κάθε δεκαετία της καριέρας τους -η οποία στην περίπτωση του Μπέτε έφτανε σχεδόν τα εβδομήντα χρόνια. Σύμφωνα με τον Φρήμαν Ντάισον (Freeman Dyson), που ήταν για ένα διάστημα μαθητής του, ο Μπέτε ήταν «ο υπέρτατος λύτης προβλημάτων του 20ου αιώνα».

Πέθανε στις 6 Μαρτίου του 2005 στην Ιθάκα της Νέας Υόρκης.

## Παραπομπές

## Εξωτερικοί σύνδεσμοι

* Τρεις διαλέξεις του Χανς Μπέτε, Πανεπιστήμιο Κορνέλ (Αγγλικά)